Բացի այդ, ԱՄՆ Կոնգրեսի էթիկայի գրասենյակի կողմից իրականացված անկախ հետաքննության արդյունքներով ձեռք բերված փաստաթղթերում առկա է էլեկտրոնային փոստի նամակագրությունը Քևին Օքսուզի և այն ժամանակ ԱՄՆ Ներկայացուցիչների պալատի անդամ, այժմ ՆԱՍԱ-ի ղեկավար Ջիմ Բրայդենսթայնի միջև: Նշվում է, որ Ջիմ Բրայդենսթայնը, ով նույնպես մասնակցել է Բաքվում կայացած միջոցառմանը, Վաշինգտոն վերադառնալուց հետո Washington Times-ում տպագրված հոդվածում ընդգծել է ադրբեջանական գազատարների կարևորությունը ՆԱՏՕ-ի անվտանգության համար: